CELEX: 42014X0618(01)
Language: hu
Date: 2014-06-18 00:00:00
Title: Az Egyesült Nemzetek Európai Gazdasági Bizottságának (ENSZ-EGB) 130. számú előírása – Egységes rendelkezések járművek sávelhagyásra figyelmeztető rendszereik tekintetében történő jóváhagyásáról

18.6.2014   
            
            
               HU
            
            
               Az Európai Unió Hivatalos Lapja
            
            
               L 178/29
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343. sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Európai Gazdasági Bizottságának (ENSZ-EGB) 130. számú előírása – Egységes rendelkezések járművek sávelhagyásra figyelmeztető rendszereik tekintetében történő jóváhagyásáról
   A hatálybalépés időpontja: 2013. július 9.
   TARTALOM
   ELŐÍRÁS
   
               1.
            
            Alkalmazási kör
            
         
               2.
            
            Fogalommeghatározások
            
         
               3.
            
            Jóváhagyási kérelem
            
         
               4.
            
            Jóváhagyás
            
         
               5.
            
            Előírások
            
         
               6.
            
            A vizsgálati eljárás
            
         
               7.
            
            A járműtípus módosítása és a jóváhagyás kiterjesztése
            
         
               8.
            
            A gyártás megfelelősége
            
         
               9.
            
            Szankciók nem megfelelő gyártás esetén
            
         
               10.
            
            A gyártás végleges leállítása
            
         
               11.
            
            A jóváhagyási vizsgálatok elvégzéséért felelős műszaki szolgálatok és a típusjóváhagyó hatóságok neve és címe
            
         MELLÉKLETEK
   
               1.
            
            Értesítés
            
         
               2.
            
            A jóváhagyási jelek elrendezése
            
         
               3.
            
            A látható hosszirányú burkolatjelek azonosítása
            
         1.   ALKALMAZÁSI KÖR
   Ez az előírás az M2, N2, M3 és N3 kategóriájú járművek sávelhagyásra figyelmeztető rendszereire vonatkozik (1).
   2.   FOGALOMMEGHATÁROZÁSOK
   Ezen előírás alkalmazásában:
   2.1.   „járműtípus jóváhagyása”: az a teljes eljárás, amelynek során a megállapodásban részes valamely szerződő fél tanúsítja, hogy a járműtípus kielégíti a jelen előírásban meghatározott műszaki követelményeket;
   2.2.   „járműtípus a jármű sávelhagyásra figyelmeztető rendszere tekintetében”: olyan járművek kategóriája, amelyek nem különböznek egymástól az alábbi lényeges jellemzők tekintetében:
   
               a)
            
            
               a gyártó márkaneve vagy védjegye;
            
         
               b)
            
            
               a jármű azon tulajdonságai, amelyek jelentősen befolyásolják a sávelhagyásra figyelmeztető rendszer működését;
            
         
               c)
            
            
               a sávelhagyásra figyelmeztető rendszer típusa és kialakítása;
            
         2.3.   „sávelhagyásra figyelmeztető rendszer”: olyan rendszer, amely figyelmezteti a járművezetőt a jármű menetsávból történő kisodródására;
   2.4.   „sáv”: az útnak az egyik, burkolatjelekkel elválasztott hosszirányú része (lásd a 3. mellékletet);
   2.5.   „látható hosszirányú burkolatjelek”: a sáv határain szándékosan elhelyezett, a járművezető számára vezetés közben közvetlenül látható (pl. hótól stb. nem takart) határolóvonalak;
   2.6.   „sávelhagyási sebesség”: az a sebesség, amellyel a szóban forgó jármű a figyelmeztetés időpontjában a látható hosszirányú burkolatjelet arra merőlegesen megközelíti;
   2.7.   „közös felület”: olyan felület, amelyen két vagy több tájékoztató funkció (pl. szimbólum) kijelezhető, de nem egyidejűleg.
   3.   JÓVÁHAGYÁSI KÉRELEM
   3.1.   A járműtípusnak a sávelhagyásra figyelmeztető rendszere tekintetében történő jóváhagyására vonatkozó kérelmet a járműgyártó vagy jogszerűen meghatalmazott képviselője nyújtja be.
   3.2.   A kérelemhez három példányban csatolni kell az alábbi dokumentumokat, és meg kell adni a következőt:
   
               3.2.1.
            
            
               a jármű leírása, különös tekintettel a lenti 5. szakaszban felsorolt elemekre, arányhelyes rajzokkal, valamint a lenti 6.2.3.2. és 6.2.3.3. szakaszban említett dokumentációval együtt. Meg kell adni a járműtípust azonosító számokat és/vagy jeleket is.
            
         3.3.   Egy, a jóváhagyandó típust képviselő járművet át kell adni a jóváhagyási vizsgálatok elvégzéséért felelős műszaki szolgálatnak.
   4.   JÓVÁHAGYÁS
   4.1.   Ha az ezen előírás szerint jóváhagyásra benyújtott jármű megfelel az alábbi 5. szakasz követelményeinek, akkor az adott járműtípust jóvá kell hagyni.
   4.2.   Mindegyik jóváhagyott járműtípushoz jóváhagyási számot kell rendelni; ennek első két számjegye a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat száma (az előírás eredeti változatának megfelelően 00). Ugyanaz a szerződő fél nem rendelheti hozzá ugyanazt a számot másik járműtípushoz, illetve ugyanahhoz a járműtípushoz sem, ha az más típusú sávelhagyásra figyelmeztető rendszerrel van felszerelve.
   4.3.   A jóváhagyás ezen előírás szerinti megadásáról, kiterjesztéséről, elutasításáról vagy visszavonásáról értesíteni kell a megállapodásban részes és ezen előírást alkalmazó szerződő feleket az ezen előírás 1. mellékletének megfelelő nyomtatványon, amelyhez a kérelmezőnek legfeljebb A4-es méretű (210 × 297 mm) vagy ilyen méretre összehajtott, megfelelő méretarányú fényképeket és/vagy rajzokat kell mellékelni.
   4.4.   Minden olyan járművön, amely megfelel az ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen, jól látható módon fel kell tüntetni a 2. mellékletben található minta szerinti nemzetközi jóváhagyási jelet, amely a következőkből áll:
   
               4.4.1.
            
            
               egy kör, benne az „E” betű és a jóváhagyó ország egyedi azonosító száma (2);
            
         
               4.4.2.
            
            
               ezen előírás száma, amelyet egy „R” betű, egy kötőjel és a jóváhagyási szám követ a fenti 4.4.1. szakaszban előírt kör jobb oldalán.
            
         4.5.   Ha a jármű megfelel a megállapodáshoz mellékelt egy vagy több további előírás szerint abban az országban jóváhagyott járműtípusnak, amely ezen előírás alapján megadta a jóváhagyást, akkor a fenti 4.4.1. szakaszban előírt jelet nem szükséges megismételni; ilyenkor az előírás és a jóváhagyás számát és a kiegészítő jeleket a 4.4.1. szakaszban előírt jel jobb oldalán, egymás alatt kell feltüntetni.
   4.6.   A jóváhagyási jelnek jól olvashatónak és eltávolíthatatlannak kell lennie.
   4.7.   A jóváhagyási jelet a jármű adattábláján vagy annak közelében kell elhelyezni.
   5.   ELŐÍRÁSOK
   5.1.   Általános adatok
   5.1.1.   Minden, a fenti 2.3. szakasz szerinti fogalommeghatározásnak megfelelő sávelhagyásra figyelmeztető rendszerrel felszerelt járműnek meg kell felelnie az ezen előírás 5.1–5.5. szakaszában foglalt követelményeknek.
   5.1.2.   A sávelhagyásra figyelmeztető rendszer működését mágneses vagy elektromos mezők nem befolyásolhatják hátrányosan. Ezt a 03. módosítássorozattal módosított, 10. sz. előírásnak való megfeleléssel kell igazolni.
   5.2.   Teljesítménykövetelmények
   5.2.1.   Mindaddig, amíg a sávelhagyásra figyelmeztető rendszer a lenti 5.2.3. szakasznak megfelelően bekapcsolt állapotban van, figyelmeztetnie kell a járművezetőt, valahányszor a jármű a járművezető kifejezett szándéka nélkül átlépi a haladás szerinti sáv látható hosszirányú burkolatjelét az egyenes szakaszokból és legalább 250 méter sugarú belső hosszirányú burkolatjellel ellátott kanyarokból álló úton. Nevezetesen:
   5.2.1.1.   A lenti 5.4.1. szakaszban meghatározott figyelmeztető jelzést kell kiadnia a járművezető számára a lenti 6.5. szakasz rendelkezései (sávelhagyásra való figyelmeztetés vizsgálata) szerint és a lenti 6.2.3. szakaszban meghatározott hosszirányú burkolatjelekkel végrehajtott vizsgálat során.
   5.2.1.2.   A fenti 5.2.1. szakaszban említett figyelmeztetés megszüntethető, amennyiben a járművezető által végzett valamely művelet arra utal, hogy el kívánja hagyni a sávot.
   5.2.2.   A rendszernek a lenti 5.4.2. szakaszban meghatározott figyelmeztető jelzést a lenti 6.6. szakasz rendelkezései (hibakeresési vizsgálat) szerint végrehajtott vizsgálat során is ki kell adnia a járművezető számára. A figyelmeztető jelzésnek folyamatosnak kell lennie.
   5.2.3.   A rendszernek legkésőbb 60 km/h feletti járműsebességnél be kell kapcsolódnia, hacsak nincs a lenti 5.3. szakasz szerint manuálisan kikapcsolva.
   5.3.   Amennyiben a jármű rendelkezik a sávelhagyásra figyelmeztető rendszer kikapcsolására szolgáló eszközzel, a következő feltételeknek kell értelemszerűen teljesülniük:
   
               5.3.1.
            
            
               A rendszer működésének automatikusan helyre kell állnia minden új, a gyújtáskapcsoló „bekapcsolt” (üzemel) állásba kapcsolásával induló ciklus elején.
            
         
               5.3.2.
            
            
               Folyamatos figyelmeztető fényjelzésnek kell tájékoztatnia a járművezetőt arról, hogy a rendszer ki van kapcsolva. Erre a célra az 5.4.2. szakaszban meghatározott sárga figyelmeztető jelzés használható.
            
         5.4.   Figyelmeztető jelzés
   5.4.1.   A fenti 5.2.1. szakaszban említett, sávelhagyásra figyelmeztető jelzésnek a járművezető által észlelhetőnek kell lennie, és a jelzés kibocsátásának a következő módok valamelyikén kell történnie:
   
               a)
            
            
               a fény-, a hang- és a tapintható jelzés közül legalább kettő;
            
         
               b)
            
            
               a tapintható jelzés és a hangjelzés közül valamelyik, amelyet a jármű nem szándékos sodródásának irányát mutató térbeli jelzés egészít ki.
            
         5.4.1.1.   Amennyiben a sávelhagyásra utaló figyelmeztetés fényjelzéssel történik, a fényjelzés lehet a lenti 5.4.2. szakaszban meghatározott hibajelzés villogása.
   5.4.2.   A fenti 5.2.2. szakaszban említett hibajelzésnek sárga figyelmeztető fényjelzésnek kell lennie.
   5.4.3.   A sávelhagyásra figyelmeztető rendszer fényjelzésének vagy a gyújtáskapcsoló (indítókapcsoló) „bekapcsolt” (üzemel) állásánál, vagy a gyújtáskapcsoló (indítókapcsoló) „bekapcsolt” (üzemel) és „indítás” állása között, a gyártó által ellenőrzési pozícióként meghatározott helyen (rendszerindítás [bekapcsolás]), kell felgyulladnia. Ez a követelmény a közös felületen megjelenített figyelmeztető jelzésekre nem vonatkozik.
   5.4.4.   A figyelmeztető fényjelzésnek nappal is látszódnia kell, és észlelhetőségének lehetővé kell tennie, hogy a járművezető a vezetőülésből könnyen meggyőződhessen a jelzések megfelelő működéséről.
   5.4.5.   Ha a járművezetőt figyelmeztető fényjelzés tájékoztatja arról, hogy a sávelhagyásra figyelmeztető rendszer például a kedvezőtlen időjárási viszonyok miatt átmenetileg nem működik, e fényjelzésnek folyamatosan kell világítania. Erre a célra a fenti 5.4.2. szakaszban meghatározott sárga figyelmeztető jelzés használható.
   5.5.   Az időszakos műszaki vizsgálatra vonatkozó rendelkezések
   5.5.1.   Gondoskodni kell arról, hogy az időszakos műszaki vizsgálat alkalmával a hibajelzés állapotának szemrevételezésével meg lehessen győződni a sávelhagyásra figyelmeztető rendszer helyes üzemállapotáról a bekapcsolást követően (nincs hibajelzés: a rendszer üzemképes; van hibajelzés: rendszerhiba).
   Amennyiben a hiba kijelzése közös felületen történik, a hibajelzés állapotának ellenőrzése előtt meg kell vizsgálni, hogy a közös felület működőképes-e.
   5.5.2.   A típusjóváhagyás időpontjában egy bizalmasan kezelendő dokumentumban vázlatosan ismertetni kell azokat az eszközöket, amelyek a gyártó által választott hibajelzés működésének egyszerű jogosulatlan módosításával szemben védelmet nyújtanak.
   Ez a védelmi követelmény akkor is teljesül, ha a sávelhagyásra figyelmeztető rendszer helyes üzemállapotának ellenőrzésére egy második eszköz is rendelkezésre áll.
   6.   VIZSGÁLATI ELJÁRÁS
   6.1.   A gyártó rendelkezésre bocsát egy rövid dokumentációs csomagot, amely betekintést nyújt a rendszer, valamint adott esetben azon eszközök alapfelépítésébe, amelyekkel a rendszer más járműrendszerekhez kapcsolódik. A dokumentációnak ismertetnie kell a rendszer működését, továbbá le kell írnia azt, hogyan történik a rendszer aktuális üzemállapotának ellenőrzése, hogy a rendszer hatással van-e más járműrendszerekre, valamint milyen módszerrel (módszerekkel) történt azon helyzetek meghatározása, amelyek hibajelzést váltanak ki.
   6.2.   Vizsgálati feltételek
   6.2.1.   A vizsgálatot sík és száraz aszfalt- vagy betonfelületen kell elvégezni.
   6.2.2.   A környezeti hőmérsékletnek 0 °C és 45 °C között kell lennie.
   6.2.3.   Látható hosszirányú burkolatjelek
   6.2.3.1.   A sávelhagyásra való figyelmeztetés lenti 6.5. szakasz szerinti vizsgálatához azokat a szerződő felek országaiban használatos látható hosszirányú burkolatjeleket kell használni, amelyeket a 3. melléklet meghatároz; ezeknek megfelelő állapotban kell lenniük, továbbá olyan anyagból kell készülniük, amely megfelel az adott szerződő fél látható hosszirányú burkolatjelekre vonatkozó szabványának. A vizsgálathoz használt látható hosszirányú burkolatjelek elrendezését fel kell jegyezni.
   6.2.3.2.   A jármű gyártójának dokumentációval kell igazolnia az ezen előírás 3. mellékletében azonosított többi látható hosszirányú burkolatjelnek való megfelelést. E dokumentációt mellékelni kell a vizsgálati jegyzőkönyvhöz.
   6.2.3.3.   Ha megengedett, hogy az adott járműtípust a sávelhagyásra figyelmeztető rendszer régióspecifikus módosításokat tartalmazó, különböző változataival szereljék fel, a gyártónak dokumentálnia kell, hogy valamennyi változat megfelel ezen előírás követelményeinek.
   6.2.4.   A vizsgálatot olyan látási viszonyok mellett kell elvégezni, amelyek lehetővé teszik az előírt vizsgálati sebességgel történő, biztonságos járművezetést.
   6.3.   A jármű állapota
   6.3.1.   Vizsgálati tömeg
   A jármű vizsgálata bármekkora terhelés mellett történhet, amíg a tengelyek között a tömegmegoszlás megfelel a gyártó által megadott értéknek, az egyes tengelyekre eső terhelés pedig nem haladja meg a tengelyekre megengedett legnagyobb terhelést. A beállítás a vizsgálati eljárás megkezdése után nem módosítható. A járműgyártónak dokumentálnia kell, hogy a rendszer bármekkora terhelés mellett üzemképes.
   6.3.2.   A járművet a járműgyártó által ajánlott gumiabroncsnyomással kell vizsgálni.
   6.3.3.   Ha a sávelhagyásra figyelmeztető rendszer figyelmeztetési küszöbe a felhasználó által beállítható, a lenti 6.5. szakasz szerinti vizsgálatot úgy kell elvégezni, hogy a sávelhagyási figyelmeztetés a lehető legnagyobb küszöbértékre van beállítva. A beállítás a vizsgálati eljárás megkezdése után nem módosítható.
   6.4.   A figyelmeztető fényjelzés ellenőrző vizsgálata
   Ellenőrizni kell az álló helyzetben lévő járművön, hogy a figyelmeztető fényjelzések megfelelnek-e a fenti 5.4.3. szakasz előírásainak.
   6.5.   A sávelhagyásra utaló figyelmeztetés vizsgálata
   6.5.1.   A járművet 65 km/h ± 3 km/h sebességgel, egyenletes kormánymozdulattal a vizsgálati sáv közepe felé kell irányítani, hogy a jármű viselkedése stabil legyen.
   Az előírt sebességet tartva, óvatosan elő kell idézni a jármű balra vagy jobbra sodródását 0,1–0,8 m/s sávelhagyási sebességgel úgy, hogy a jármű áthaladjon a hosszirányú burkolatjelen. A vizsgálatot meg kell ismételni eltérő, a 0,1–0,8 m/s tartományon belüli sávelhagyási sebességgel.
   A fenti vizsgálatokat meg kell ismételni a jármű ellenkező irányba történő sodródásával.
   6.5.2.   A sávelhagyásra figyelmeztető rendszernek legkésőbb akkor ki kell bocsátania a fenti 5.4.1. szakaszban említett, sávelhagyásra figyelmeztető jelzést, amikor a járműnek a hosszirányú burkolatjelekhez legközelebbi első kerekén található gumiabroncs külseje 0,3 méterrel átlépi annak a látható hosszirányú burkolatjelnek a külső szélét, amely felé a jármű sodródik.
   6.6.   Hibakeresési vizsgálat
   6.6.1.   Szimulálni kell a sávelhagyásra figyelmeztető rendszer meghibásodását, például a rendszer valamelyik alkatrésze áramforrásának kiiktatásával vagy a rendszer alkatrészei közötti elektromos kapcsolat megszakításával. A sávelhagyásra figyelmeztető rendszer meghibásodásának szimulálásakor nem szabad kiiktatni sem a fenti 5.4.2. szakasz szerinti hibajelzés, sem a fenti 5.3. szakasz szerinti, a rendszer kikapcsolására szolgáló vezérlő elektromos csatlakoztatását.
   6.6.2.   A fenti 5.4.2. szakaszban említett hibajelzésnek be kell kapcsolnia és aktívnak kell maradnia a járművezetés során, továbbá a gyújtáskapcsoló ki- és bekapcsolásából álló ciklust követően mindaddig ismét be kell kapcsolódnia, amíg a szimulált hiba fennáll.
   6.7.   Deaktiválási vizsgálat
   6.7.1.   Ha a jármű fel van szerelve a sávelhagyásra figyelmeztető rendszer kikapcsolására szolgáló eszközzel, a gyújtáskapcsolót (indítókapcsolót) „bekapcsolt” (üzemel) állásba kell kapcsolni, majd ki kell kapcsolni a sávelhagyásra figyelmeztető rendszert. A fenti 5.3.2. szakaszban említett figyelmeztető jelzésnek be kell kapcsolódnia. Ezt követően a gyújtáskapcsolót (indítókapcsolót) „kikapcsolt” állásba kell kapcsolni. A gyújtáskapcsolót (indítókapcsolót) ismét „bekapcsolt” (üzemel) állásba kell kapcsolni, majd ellenőrizni kell, hogy a figyelmeztető jelzés nem kapcsolódik-e be ismét. Amennyiben nem, az azt jelzi, hogy a sávelhagyásra figyelmeztető rendszer működése a fenti 5.3.1. szakasznak megfelelően helyreállt. Amennyiben a gyújtási rendszer „kulccsal” indítható, akkor a fent említett követelménynek a kulcs eltávolítása nélkül kell teljesülnie.
   7.   A JÁRMŰTÍPUS MÓDOSÍTÁSA ÉS A JÓVÁHAGYÁS KITERJESZTÉSE
   7.1.   Az ezen előírás 2.2. szakaszának értelmében vett járműtípus minden módosításáról értesíteni kell a járműtípust jóváhagyó hatóságot. A típusjóváhagyó hatóság ezt követően a következőképpen járhat el:
   
               7.1.1.
            
            
               úgy ítéli meg, hogy az elvégzett módosításoknak nincs kedvezőtlen hatása a jóváhagyás megadása alapjául szolgáló feltételekre, és kiterjeszti a jóváhagyást;
            
         
               7.1.2.
            
            
               úgy ítéli meg, hogy a változások befolyásolják a jóváhagyás megadása alapjául szolgáló feltételeket, és a jóváhagyás kiterjesztése érdekében további vizsgálatokat vagy ellenőrzéseket írhat elő.
            
         7.2.   A jóváhagyás megerősítéséről vagy elutasításáról, a módosítások részletes leírásával együtt, a fenti 4.3. szakaszban említett eljárás szerint értesíteni kell a megállapodásban részes és ezen előírást alkalmazó szerződő feleket.
   7.3.   A típusjóváhagyó hatóság az ezen előírás 1. mellékletének megfelelő nyomtatványon értesíti a többi szerződő felet a kiterjesztésről. A hatóság a kiterjesztéshez sorszámot („a kiterjesztés száma”) rendel.
   8.   A GYÁRTÁS MEGFELELŐSÉGE
   8.1.   A gyártás megfelelőségére vonatkozó eljárásoknak meg kell felelniük a megállapodás (E/ECE/324-E/ECE/TRANS/505/Rev.2) 2. függelékében előírt általános feltételeknek, valamint a következő követelményeknek:
   8.2.   Az ezen előírás szerint jóváhagyott minden járművet úgy kell gyártani, hogy a fenti 5. szakaszban megállapított előírásokat teljesítve megfeleljen a jóváhagyott típusnak.
   8.3.   A típusjóváhagyást megadó illetékes hatóság bármikor ellenőrizheti az egyes gyártóüzemekben a gyártás megfelelőségének ellenőrzésére alkalmazott módszereket. Az ilyen ellenőrzésre általában kétévente kerül sor.
   9.   SZANKCIÓK NEM MEGFELELŐ GYÁRTÁS ESETÉN
   9.1.   Az ezen előírás alapján egy adott járműtípusra megadott jóváhagyás visszavonható, ha nem teljesülnek a fenti 8. szakaszban előírt követelmények.
   9.2.   Ha egy szerződő fél visszavon egy előzőleg általa megadott jóváhagyást, akkor erről az ezen előírás 1. mellékletének megfelelő nyomtatványon haladéktalanul értesíti az ezen előírást alkalmazó többi szerződő felet.
   10.   A GYÁRTÁS VÉGLEGES LEÁLLÍTÁSA
   Ha a jóváhagyás jogosultja véglegesen leállítja az ezen előírás szerint jóváhagyott járműtípus gyártását, akkor erről értesítenie kell a típusjóváhagyást megadó hatóságot, amely ezt követően az ezen előírás 1. mellékletének megfelelő nyomtatványon tájékoztatja a megállapodásban részes és ezen előírást alkalmazó feleket.
   11.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A TÍPUSJÓVÁHAGYÓ HATÓSÁGOK NEVE ÉS CÍME
   A megállapodásban részes és ezen előírást alkalmazó szerződő felek megadják az Egyesült Nemzetek Szervezete Titkárságának a jóváhagyási vizsgálat elvégzéséért felelős műszaki szolgálatok nevét és címét, valamint a jóváhagyásokat megadó, illetve a jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó hatóságok nevét és címét.
   
      (1)  A Motoros járművekre vonatkozó egységesített állásfoglalás (R.E.3) (dokumentum: a legutóbb a 4. módosítással módosított TRANS/WP.29/78/Rev.2, para.2) 2. szakaszának meghatározása szerint. www.unece.org/trans/main/wp29/wp29wgs/wp29gen/wp29resolutions.html
   
      (2)  Az 1958. évi megállapodásban részes szerződő felek megkülönböztető számai a Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.2/Amend.3 – www.unece.org/trans/main/wp29/wp29wgs/wp29gen/wp29resolutions.html) 3. mellékletében találhatók.
   
      1. MELLÉKLET
      
         
   
   
      2. MELLÉKLET
      A JÓVÁHAGYÁSI JELEK ELRENDEZÉSE
      (lásd az előírás 4.4–4.4.2. szakaszát)
      
         
      A járművön elhelyezett fenti jóváhagyási jel azt mutatja, hogy az adott járműtípust sávelhagyásra figyelmeztető rendszere tekintetében a 130. sz. előírás szerint hagyták jóvá Belgiumban (E 6). A jóváhagyási szám első két számjegye azt jelzi, hogy a jóváhagyást az eredeti, változatlan 130. számú előírás követelményei szerint adták meg.
   
   
      3. MELLÉKLET
      A LÁTHATÓ HOSSZIRÁNYÚ BURKOLATJELEK AZONOSÍTÁSA
      
                  1.
               
               
                  Ezen előírás 6.2.3. és 6.5. szakaszában említett jóváhagyási vizsgálatok végrehajtása céljából a vizsgálati sáv szélességének több mint 3,5 méternek kell lennie.
               
            
                  2.
               
               
                  Az 1. táblázatban felsorolt, látható hosszirányú burkolatjeleket e melléklet eltérő rendelkezései hiányában fehérnek kell tekinteni.
               
            
                  3.
               
               
                  Az ezen előírás 6.2.3. és 6.5. szakasza szerinti jóváhagyási vizsgálat céljára használható, látható hosszirányú burkolatjeleket tartalmazó táblázat
               
            
         1. táblázat
      
      
                  Mintázat
               
               
                  Ország
               
               
                  Szélesség
               
            
                  A sáv bal szélét jelző vonal
               
               
                  Felezővonal
               
               
                  A sáv jobb szélét jelző vonal
               
               
                  A sáv bal szélét jelző vonal
               
               
                  Felezővonal
               
               
                  A sáv jobb szélét jelző vonal
               
            
                  Sávszélesség Sávszélesség
               
               
                  A sávszélesség meghatározása ezen előírás alkalmazásában
               
               
                   
               
            
                  
                     
               
               
                  KANADA
               
               
                  
                     
               
            
                  
                     
                  A felezővonalak fehérek, a sáv jobb szélét jelző vonalak fehérek, a bal szélét jelző vonalak sárgák
               
               
                  KANADA
                  Kétirányú forgalom
               
               
                  
                     
               
            
                  
                     
                  A felezővonalak fehérek, a sáv jobb szélét jelző vonalak fehérek, a bal szélét jelző vonalak sárgák
               
               
                  KANADA
                  Egyirányú forgalom
               
               
                  
                     
               
            
                  
                     
                  A felezővonalak fehérek, a sáv jobb szélét jelző vonalak fehérek, a bal szélét jelző vonalak sárgák
               
               
                  KANADA
                  Kétirányú forgalom sávváltási tilalommal
               
               
                  
                     
               
            
                  
                     
                  A felezővonalak fehérek, a sáv jobb szélét jelző vonalak fehérek, a bal szélét jelző vonalak sárgák
               
               
                  KANADA
                  Kétirányú forgalom, a sávváltás csak az egyik sávból megengedett
               
               
                  
                     
               
            
                  
                     
                  A felezővonalak fehérek
               
               
                  KANADA
                  Sávok összevonását vagy szétválását jelző terelővonalak
               
               
                  
                     
               
            
                  
                     
                  Fehér vonalak
               
               
                  KANADA
                  Terelővonalak
               
               
                  
                     
               
            
                  
                     
               
               
                  DÁNIA
               
               
                  
                     
               
            
                  
                     
               
               
                  FINNORSZÁG
               
               
                  
                     
               
            
                  
                     
               
               
                  FRANCIAORSZÁG
                  Autópálya (1)
                  
               
               
                  
                     
               
            
                  
                     
               
               
                  FRANCIAORSZÁG
                  Országút (4 sáv vagy 2x2 sáv)
               
               
                  
                     
               
            
                  
                     
               
               
                  FRANCIAORSZÁG
                  (egyéb utak)
               
               
                  
                     
               
            
                  
                     
               
               
                  NÉMETORSZÁG
                  másodrendű utak
               
               
                  
                     
               
            
                  
                     
               
               
                  NÉMETORSZÁG
                  autópálya
               
               
                  
                     
               
            
                  
                     
               
               
                  GÖRÖGORSZÁG
               
               
                  
                     
               
            
                  
                     
               
               
                  OLASZORSZÁG
                  Másodrendű és helyi utak
               
               
                  
                     
               
            
                  
                     
               
               
                  OLASZORSZÁG
                  Autópálya
               
               
                  
                     
               
            
                  
                     
               
               
                  OLASZORSZÁG
                  Főút
               
               
                  
                     
               
            
                  
                     
               
               
                  ÍRORSZÁG
               
               
                  
                     
               
            
                  
                     
               
               
                  JAPÁN
               
               
                  
                     
               
            
                  
                     
               
               
                  HOLLANDIA
               
               
                  
                     
               
            
                  
                     
               
               
                  NORVÉGIA
               
               
                  
                     
               
            
                  
                     
               
               
                  PORTUGÁLIA
               
               
                  
                     
               
            
                  
                     
               
               
                  OROSZORSZÁG
                  Több sáv minden irányban
                  (alapváltozat)
               
               
                  
                     
               
            
                  
                     
               
               
                  OROSZORSZÁG
                  Több sáv minden irányban
                  (Egy sáv a szembeforgalom számára, 1. változat)
               
               
                  
                     
               
            
                  
                     
               
               
                  OROSZORSZÁG
                  Több sáv minden irányban
                  (Egy sáv a szembeforgalom számára, 2. változat)
               
               
                  
                     
               
            
                  
                     
               
               
                  OROSZORSZÁG
                  Egy sáv minden irányban
                  (1. változat)
               
               
                  
                     
               
            
                  
                     
               
               
                  OROSZORSZÁG
                  Egy sáv minden irányban
                  (2. változat)
               
               
                  
                     
               
            
                  
                     
               
               
                  SPANYOLORSZÁG
               
               
                  
                     
               
            
                  
                     
               
               
                  SVÉDORSZÁG
               
               
                  
                     
               
            
                  
                     
               
               
                  SVÁJC
               
               
                  
                     
               
            
                  
                     
               
               
                  EGYESÜLT KIRÁLYSÁG
                  Autópálya (1)
                  
               
               
                  
                     
               
            
                  
                     
               
               
                  EGYESÜLT KIRÁLYSÁG
                  Osztott pályás úttest
               
               
                  
                     
               
            
                  
                     
               
               
                  EGYESÜLT KIRÁLYSÁG
                  Egysávos úttest (sebességkorlátozás > 40 mph)
               
               
                  
                     
               
            
            
         (1)  Meghatározott szakaszok (például kihajtó/felhajtó sáv, kapaszkodó sáv) kivételével.
      (*)   Megjegyzés:
      
      Ha a megengedett sebesség legfeljebb 60 km/h
      
                   
               
               
                  a = 1…3 m; b = 3…9 m; a:b = 1:3;
               
            
                   
               
               
                  c = 3…6 m; d = 1…2 m; c:d = 3:1;
               
            
                   
               
               
                  e = 1 m; f = 2 m; e:f = 1:2
               
            Ha a megengedett sebesség 60 km/h-nál nagyobb
      
                   
               
               
                  a = 3…4 m; b = 9…12 m; a:b = 1:3;
               
            
                   
               
               
                  c = 6…9 m; d = 2…3 m; c:d = 3:1;
               
            
                   
               
               
                  e = 2 m; f = 4 m; e:f = 1:2